สลด “ชาตรี โสภณพนิช” ประธานกรรมการแบงก์กรุงเทพ ถึงแก่อนิจกรรมด้วยวัย 85 ปี
สลด "ชาตรี โสภณพนิช" ประธานกรรมการธนาคารกรุงเทพ ถึงแก่อนิจกรรมด้วยวัย 85 ปี
24 มิ.ย. 2561

รายงานข่าวจากธนาคารกรุงเทพ จำกัด (มหาชน) หรือ BBL เปิดเผยว่า ในวันนี้ 24 มิ.ย. 2561 เวลา 20:00 น. นายชาตรี โสภณพนิช ประธานกรรมการธนาคารกรุงเทพ ได้ถึงแก่อนิจกรรม อย่างสงบด้วยวัย 85 ปี ณ โรงพยาบาลบำรุงราษฎร์ โดยทางครอบครัว ประกอบพิธีทางศาสนา ที่โบสถ์พระมหาไถ่ ซอยร่วมฤดี กรุงเทพมหานครฯ
อนึ่ง นายชาตรี เกิดเมื่อวันที่ 28 กุมภาพันธ์ 2476 เป็นบุตรชายคนที่สองของนายชิน โสภณพนิช เริ่มทำงานในตำแหน่งผู้ช่วยผู้จัดการฝ่ายการบัญชีที่ บริษัท เอเชียทรัสต์ จำกัด เมื่อปี 2501 และได้เข้าทำงานในธนาคารกรุงเทพในตำแหน่งในตำแหน่งผู้ช่วยผู้จัดการฝ่ายการบัญชี เมื่อวันที่ 1 ตุลาคม 2502
ขณะที่ได้ดำรงตำแหน่งกรรมการผู้จัดการใหญ่ในปี 2523 และต่อมาได้ดำรงตำแหน่งประธานกรรมการและที่ปรึกษาคณะกรรมการบริหารธนาคารกรุงเทพตั้งแต่ปี 2542 เป็นต้นมา
 